rlitschk/wikidir huggingface dataset:
Dórfgoschdeih is a Gmóand an Póngau an Soizburger Lónd in Ésterreich und is d' erscht und aa kléanste Gmóah a' da Goschdeih (Goschdeinertoi). Dórfgoschdeih liegg za. 70 km siadlich vah da Stáud Soizburg wegg, an Póngau, am Eihgóng vah da Goschdeih. Ad' Bezirkshauptstáud Seiger Hóns an Póngau sands asó eppas 20 km a' nérdliche Richtung vah da Pinzgauer Stráuss. Katastroigmóaner und Órschtstóaé vam Dérfé sand: Dórfgoschdeih (Dorfgastein) Luggau (Luggau) Móarhofn (Maierhofen) und Unterbérg (Unterberg) 1212 Urkundliche Dawénung vah da Benitzung vah da Goschdeiner Klómm ois Reit- und Saumpfáud 1342 Erschte urkundliche Dawénung ois ze Dorff a' da ejterschten Goschdeiner Bergbauórdnung 1350 is d' Kirchgrindung vah da Rupertuskirch za Dorff Bis 1520 is d' Burg Klómmstóah as Vawoitungszéntrum, Sitz vam erschzbischéflichen Pfleeger vah da Goschdeih, Maut- und Sicharungsbláutz am Toieihgóng gwejn 1735 erschter Schuiuntaricht in Dórfgoschdeih (1921 elektrischs Liacht a' dia Klassenzimmer) 1893 is in Dórfgoschdeih a Telegroofmómt eihgrichtt wáun 1927 Daéffnung vam Schuigebeide 1959 Daéffnung vam erschten Schilift As Wáuppm vah da Gmóah is: „In Ród óane vah zwéh góidane Kugén begleiterschte góidane Spitzen. Dia Spitzen is belégg mid ner róden Kugé.“ Commons: Dórfgoschdeih – Sammlung vo Buidl, Videos und Audiodateien Commons: Goschdeinertoi – Oibum mit Buidl, Videos und Audiodateien
Ois Persönlichkeitsstearunga bezeichnet ma in da Psîchiatrie und in da Klinischn Psîchologie vaschiedene üwadauande Dalembs- und Vahoitnsmusta mid 'm Beginn in da Kindheit und Jungd, de vo am flexibln, situazionsaugmessnen („normaln“) Dalebm und Vahoitn in jeweils karaktaristischa Weis obweichn. Se san durch relativ starre mentale Reakzionen und Vahoitnsformen kennzeichnet, vuaoim in Situazionen, de fir d' jeweiling Personen konflikthoft san. De persönliche und soziale Funkzions- und Leistungsfähigkeit is meistns beeiträchtigt. Persönlichkeitsstearunga wern noch karaktaristischn Merkmoin untateilt, wobei haifig jedoch Üwaschneidungen vurkemman. In da Psîchiatrie und Klinischn Psîchologie san vaschiedene Tipologien bzw. Klassifikazionssisteme, wia 'm ICD-10 oda DSM-IV, gschoffm worn in denen d' Persönlichkeitsstearunga klassifiziart wern. D' Paranoide Persönlichkeitsstearung (ICD-10: F60.0) ist gekennzeichnet durch Misstrauen (bis hîn zur häufigen Annahme von Verschwörungen, um Ereigniss zu' klären) Streitsucht, andauernder Groll und eine storke Selbstbezongheit. Haundlungen bzw. ÄUßarungen von anderen Leuten weaden häufig als feindlich missdeutet. Im ICD-10 wead d' Schizoide Persönlichkeitsstearung (ICD-10: F60.1) - ned z' vaweggsln mid da Schîzotîpischn Persönlichkeitsstearung - so beschriem: „A Persönlichkeitsstearung, de druch an Rüggzug vo affektivn, sozialn und aundan Kontaktn mid üwamäßiga Vurliab fir d' Fantasie, an anzlgängarischn Vahoitn und in-se-kherta Zrugghoitung kennzeichnet is. Es besteht nur a begrenzts Vamöng, Gfühle auszdruggn und Fraid z' dalebm.“ In
Vorlage:Infobox Staat/Wartung/TRANSKRIPTION Vorlage:Infobox Staat/Wartung/NAME-DEUTSCH Vorlage:Infobox Staat/Wartung/BILD-WAPPEN-BREITE De Ukraine [ukraˈiːnə] (ukrainisch Україна/Ukrajina) is a Stoot in Osteiropa. Ea grenzt an Russland im Nordostn, Weißrussland (Belarus) im Noadn, Poin, de Slowakei und Ungarn im Westn, Rumänien und Moldawien im Sidwestn und ans Schwoazzes Meea und as Asowsche Meer im Sidn oo. De Hauptstod is Kiew. De Ukraine is nach Russland des flächenmaßi gresste Land in Eiropa. Da gresste Tei vo da Ukraine (uma 95 %) liegt aufm Gebiet vo da Osteiropejischn Ebane. Desweng wead se fost imma zu Osteiropa zejt. De restlichen 5 % zejn zu Middleiropa (de Karpaten und Lemberg) und Sidosteiropa (Odessa und da Hoibinsl Krim). Charkiw Dnipro Donezk Kiew (Hauptstodt) Odessa Sewastopol Simferopol Lemberg (Lwiw) Czernowitz (Tschernywzy) Proskurow (Chmelnyzkyj) De Ukraine war de längste Zeit a zwischn vaschiedne Groaßmächte umstrittens Gebiet, in easchta Linie zwischen Poin, Östareich-Ungarn, Russland und am Osmanischn Reich. Da Hauptteil vo da Ukraine war seit 1654 in am gmeinsama Staat mit Russland. Seit am Zafoi vo da Sowjetunion im Joar 1991 is de Ukraine unabhängig. Da Konflikt zwischn dem eha nach Russland orientiadm Ostn und dem nach Eiropa orientiadn Westn hot 2004 mit zua da „Orangena Revolution“ gführt - ausglöst durch de Presidentschaftswoin, aus dene
Greawoid is a Gmoa im obaboarischn Landkroas Minga. Da Nobevoaoat liegt im Siidn vo Minga im Isartoi. Greawoid gheat za de exklusivstn Wohngegadn vo Bayern. Anno 1994 is Greawoid laut Statistik zua reichstn Gmoa vo Deitschland worn. Fia de Gmoa san 6 Gmoatei ausgwiesn: Brunnhaus Geiselgasteig Greawoid Oberdill Sauschitt Weanbrunn Nochbagmoana san nem Minga, Obahaching, Straßlach-Dingharting und Pullach im Isartoi. Aufm Gmoagebiet hods kejtische und remische Siedlunga gem. In da easchtn Urkundn hoasst da Ort 1048 "Derbolvinga". Am End vom 13. Joarhundat hod da Ludwig da Strenge in da Nachan vo Derbolvinga de Buag Grünenwalde baut, de heitige Buag Greawoid. Greawoid wor a Hofmark, de wo am Landesherrn, am Kurfiaschtn vo Bayern gheat hod. Mit de Vawoitungsreforma in Bayern is mitm Gmoaedikt vo 1818 die heitige Gmoa entstandn. Sie is seit 1955 a stootlich onakannta Erholungsort. Beschreiwung: In Blau auf am greana Dreiberg a suibana Turm mit Treppngiebe und Zinnenmauer, begleitet vo zwoa greane Feichtn; des Tor ist bedeckt mit de Boarischen Wecken. Buagamoasta is da Jan Neusiedl (CSU). Da Gmoarod vo Greawoid hod 25 Midglieda (mid'm 1. Buagamoasta) und setzd se seit 2014 so zamm: CSU 14 Siez PBG (Woihgruppm) 4 Siez FDP 2 Siez Greane 2 Siez SPD
Aying is a Gmoa im Sidosdn vom Landkroas Minga, Regierungsbezirk Obabayern, umadum 25 Kilomäta vo Minga weg. De Gmoa grenzd an drei Landkroas, nämli Ebasbeag, Miaschboch und Rosnham. In da Remazeit hod der Oat Isinisca gheißn. Dort is de Konsularstrass von Castra Regina (Rengschburg) auf de Heerstrass von Augusta Vindelicum (Augschburg) nach Iuvavum (Soizburg) gstossn. Weil ma antike Sachn gfundn hod, glaubt ma, dass im Oatsgebiet a remische Siedlung gwesn is. Ma hod Besiedlungsspurn aus da Latänezeit und da remischn Kaisazeit in Peiß gfundn. Aus de Entfernungsangabn in remische Dokumente konn ma feststelln, dass Isinisca im heitign Aying an da Via Julia glegn war. Im Ordsteil Kloanhelfendoaf is im frian Middloita dea Heilige Emmeram vo Rengschburg ois Märtyr gstorbn. Seit’m 8. Joarhundert ham de boarischn Herzög in Aying a Herzogsgut, des späta ans Kinihaus gangen is. Scho Oidäding 885 is a Kinihof in Helfendoaf belegt, der seine Abgabn an de Kapelln in Oidäding gleist hod. De Gmoa Aying is 1978 mit da Gmoagebiedsrefoam entstandn, indem ma Helfendorf (früha Landkroas Oabling, seit 1972 Landkroas Minga) mit Peiß (Landkroas Minga) zsammglegt hod. De Gmoa hat vorher Peiß ghoassn. Am 11. Oktober 2006 is der russische President Wladimir Putin in Aying z’Bsuach gwesn.
Kamera is dea Begriff, dea am heifigstn fia an Photoapparat bnutzt werd. S' is a Gerät, des ma bracht, wenn ma photographiern mächad. Da Begriff kimmt vo da camera obscura wos auf Latein sovui wia dunkle Kammer hoaßt. S'wichtigste Stickl in na Digitalkamera is da lichtempfindliche Sensor, bei ana analogn Kamera is do a Vorrichtung um an lichtempfindlichen Fuim zum hoidn. Zum Photographiern bracht ma weidas auf jedn Foi no an Vaschluß und a Objektiv. Ois andane ana Kamera is eingle unnötig, machts Photographiern aba oafacha. De camera obscura wor a Huifsmiddl vo de Moier. De hom se zum Moin in a dunkls Zimma gstellt. D'Leinwand war an da oan Wand, in da andan Wand hods a Loch ghabt. Wenns Motiv ausahoib hej gnua ogleicht war und ma no a Linsn in des Loch neibaut hod hod mas auf da Leinwand ois Buidl seng kenna. So hod da Moier d'Konturn nur no nochmoin miaßn. Bei de easchtn Experiment mit lichtempfindliche Chemikalien is dann wer auf'd Idee kemma, ma kunnt ja do statt dem Moier seina Leinwand so a lichtempfindliche Plattn obringa, und de dann entwickln. Dodafia bracht ma dann ko groß Zimma, do duats a a kloane Schachtl. So is'd
Baiabrunn is a Gmoa im Siidwestn vom Landkreis Minga, Regierungsbezirk Obabayern und bsteht aus de Ortsdei Baiabrunn und Buachahoa (dtsch. Buchenhain). Baiabrunn is zwischen Schäftlarn und Pullach südlich von Minga am Isarhochufer glegn und is ans Mingara S-Bahn-Netz (S7) ogschlossn. De Via Julia, de Remastrass von Augschburg nach Soizburg, hod im Nordn vo Baiabrunn d'Isar übaquart. Dea Nama Baiabrunn wead zum easchtn Moi 776 in ana Schenkungsurkundn ans Klosta Schäftlarn gnennt. Baiabrunn woar bis 1803 a gschlossne Hofmark vom Klosta und is mit der boarischn Vawoitungsrefoam von 1818 a söibständige bolitische Gmoa wordn. Buachahoa is recht nei und umada 1938 gründt wordn. CSU 3 SPD 2 d´Greana 1 BIG 4 ÜWG 4 Barbara Angermaier (BIG) Unta am blaun Himmi stähn zwoa suibane Zinnen und drunter drei schmoie schwoarze Boikn. Des reladiv neie Wappen arinnat an de oide Burg von dem Adlsgschlecht da Baiabrunner. Denne eana Woppn soi a drei schwarze Boikn ghabt hom, in Suiba und Schwoarz. Baiabrunn: Woppmgschicht vom Haus der Bayerischen Geschichte
Brunntoi is a Gmoa im Sidn vom Landkroas Minga in Obabayern. Brunntoi, Kirchstocka mid Neikirchstocka, Woidbrunn mid da Gudrunsiedlung, Otterloh, Hofading und Foastenhoor han de hauptsächlichn Teil von da Gmoa, de in Rodungsinsln vom Hofadinga Forst gleng hand. Bekannt worn is dea Ort wega dem Auddobahnkreiz Minga-Sid, wos bis vor Kurzm „Brunntoi -Dreieck" ghoassn hod. Afgrund vo da Schoddaschicht vo da letztn Eiszeit gibts in da Gegend koan obairdischn Wossalaff. De zoireichn Brunn in da Gmoa hoin sis Wossa vom untairdischn Wossastrom, wo unta da Schoddaschicht - in oana Diafn vo eppa 35 m - valafft. Weis koane leicht zuagenglichn Wossastejn gibt, is de Gegend eascht spod bsiedlt worn. Da ejtaste Gmoatei is vamutli Hofolding. Dees ko ma ausm Nama schliassn, wei de Bejawarn eanare Siedlunga noch de Sippmfiara mit da Nochsuibm “-ing” gnennt hom. Da Nama Hofolding (friara Houoltingen) hoasst oafoch Siedlung ba de Leidln vom Hoholt. Schriftbeleg vo da Besiedlung vo dera Gegend gibts owa eascht noch da easchtn Joartausendwend. De Brunndoia Gmoa hod friaras zum Landgricht Woifrotshausn gheart. Hofading war dagegn da kurfirstlichn Hofmark Greawoid zuagschlong. Bei da Vawoitungsreform in Baiern anno 1818 hand Brunndoi und Hofading sejbständige Gmoa worn. 1978 hand mit da Gmoagebiedsrefoam Brunntoi (Vawoitungssitz)
De Halleiner Motorenwerke (HMW), Halleiner Motorenwerke Hinterberger, Schreitl & Co. vormals Halleiner Motorenwerk Aktiengesellschaft, woar a Heastölla vo Mofas, Mopeds und Motoarolla. Standuat woa zeascht Hallein, am End von de 1950a Joar is des Untanehman daunn noch Kottingbrunn in Niedaestareich iwasiedlt. HMW Foxinette FM 41 HMW Foxinette FM 41 S HMW 51 HMW Supersport HMW Superluxus-Tandem HMW Maya-Roller HMW Conny HMW Bambi HMW Glockner HMW Wiesel HMW 50 E/ET/Z/ZT HMW Transportdreiräder (z. B. Eiswagen) HMW Baukastensystem Weabeplakat san vom Werbegrafika Franz „Ferenc“ Antal gwesn. Da HMW „Conny“ woara 2-sitziga Motoarolla, domois da easchte 50 cm³-Mopedrolla mid an frein Duachstieg. Er is extra ois Damenfoahrzeig gmocht wuan und da Nauman kummt von da Cornelia Froboess, de wos domois grod in Funk und Füüm guat im Gschäft woa. 1952 hod da Richard Wunderer mid aana Foxinettn, des is a Foahradl mit an Fuchs-Anbau-Motor, a 12.000 km launge Tour gmocht, duach Italien bis in de Sahara, und daunn wieda zruck iba Spanien. Da friarige Fernsehmodaratoa Karl Moik is a Leahbua gwesen in de Halleiner Motorenwerk, und sei Muada, de Moik Anni, hod scho in dera Bude g'hacklt. Bis zu 30 Lehrling san jewäus in da Lehrwerkstott ausbüüd wuan. Austro Classic: HMW. Heft 3,
Da Günther Beckstein (* 23. Novemba 1943 in Hersbruck) war vom 9. Oktoba 2007 bis 27. Oktoba 2008 da boarische Ministapresident. Voahea hod a lang undam voaherign Ministapresident Edmund Stoiber ois boarischa Innenminista garbad. Ea is aus Frankn und wa in Niamberg auf da Schui. Da Beck'stein hod 1962 am Willstätter Gymnasium in Niamberg sei Abitur gmacht. Studierd hod a z Erlanga und z Minga. Vo 1971 bis 1988 hod a a Rechdsanwoidskanzlei ghobt. 1975 hod a promovierd. Da Tidl vo seina Dissertation war Gewissenstäter im Strafrecht und Strafprozessrecht. Sei Karriere hod da Beck'stein ois Bezirksvorsidznda vo da Junga Union Nianbearg-Fiadh (1973-1978). 1974 is a in Boarischn Landdog gweid worn. Vo Juli bis Oktoba 1988 war da Beckstein Vorsitznda vo da CSU-Fraktion und im Oktoba 1988 isa na ins Boarische Innaministerium gwechsld, wo a Stootssekredär war. Ois da Edmund Stoiba 1993 Ministapresident gwoarn is, hoda an Beckstein ois Innenminista in sei Kabinett ghoid. Nachdem d Barbara Stamm 2001 zruckdrädn is, hodn da Edmund Stoiba ois Steivadreddndn Ministapresident ernennd. Nachdem da Edmund Stoiba am 18. Jenna 2007 sein Rücktritt okündigt hod, hod sie de Landdogsfraktion vo da CSU aufn Beckstein ois Nachfolga vastendigt. Am 9. Oktoba homs'n na mid 122 vo
Da Gerhard Polt (* 7. Mai 1942 z Minga) is a boarischa Kabarettist, Autor, Fernseh- und Fuimschauspuia. Sei Laufboh hod a mid ana Heaspuiproduktion vom Hessischn Rundfunk ogfanga. Da Nama von dera Produktion wia Als wenn man ein Dachs wär’ in seinem Bau. Do hod a mehr ois 30 vaschiedne Leid gschpuid, de durch Maßnahma zua Stodsaniarung aus iara Umgebung (Amalienstraße z Minga) vadriebm wern. Sein easchtn Bühnenaufdritt hod da Polt 1975 mit m Kabarettprogramm vo da Gloana Nachtrevue in da Kloana Freiheit z Minga ghobt. Bekonnt worn is a mit seina zwejfteilign Sketchreihn Fast wia im richtigen Leben vom Boarischn Rundfunk ausm Joar 1979. Sei Partnerin in dera Sendungsreihe wor Gisela Schneeberger. Spada hoda neba vaschiedenstn Sketchproduktionen fia Fuim, Heafunk und Heaspiele a boar Kinofuime gmocht (Kehraus, Man spricht deutsh, Germanikus). Sei wichtigsta Partna bei de Produktionen worda Hanns Christian Müller, des wo eam oft ois Co-Autor und Komponist zur Seidn gstandn hod. Außadem is da Poit oft mid dena Musikgruppn Biermösl Blosn und Die Toten Hosen aufdredn. Da Poit is ois Sohn vo am Rechtsanwoid im Woifahrdsord Oideding und z Minga aufgwoxn. Er hod Skandinavistik und Oidgermanistik z Gotnburg und Minga studierd. Heid wohnd a in Neihaus (Gmoa
Da Karl Valentin ohean?/i (* 4. Juni 1882 z Minga; † 9. Feba 1948 in Planegg bei Minga; eigndli Valentin Ludwig Fey) woa a boarischa Komika, Kabarettist, Autor und Fuimproduzent. Mid seim dialegdischn Humor hod a meahra spadare Kinstla inspiariad, wia z. B. an Bertolt Brecht, Samuel Beckett, Loriot, Gerhard Polt und Helge Schneider. Ois Kabareddisd und Komiga woa'ra om Dadaismus und am Exbressionismus zuagwendt. Sei Humoa hod a bsondas iwa sei Sprochkunst gschoffn. Da Valentin hod sein Sprochwitz mid seina Persenlichkeit duach slapstickoatige Eihlong untastitzt - ea hod a longe hogare Figua ghod. De Leit im Publikum hom sogoa meistns scho glochd, wo a grod eascht af'd Bühne kemma is, owa des woa goa ned sei Obsicht und des woit a eingdli goa ned. De pessimistischn und tragischn Inhoite vo seina Komik san af Sachan aus'm Oidog afbaut, de a zum Tei sejba dafoahn hod. Am Valentin sei wichtigste Bünapartnarin is d' Liesl Karlstadt gwesn. Mid iahra zam hod'a 1911 z Minga sein Duachbruch gschofft. Ob do hom's recht oft zamm Skeddche gschbuid. Da Valentin hod a Ausstejung ("Panoptikum") fia gruslige und sinnfreie Sochn (z. B. a Hungatuam und a Glasl Berlina Lufd) ghod. Des hod owa ned rentiat
De Liesl Karlstadt, amtli: Elisabeth Wellano (* 12. Dezemba 1892 z Minga; † 27. Juli 1960 z Garmasch-Partakurch) wor a boarische Soubrettn, Schauspuiarin und Kabarettistin. Sie und da Karl Valentin worn zamm oans vo de gwichdigsdn deitschn Komikerduos vom 20. Joarhundat. De Elisabeth Wellano is z Schwabing ois Dochda vo am Beckamoasta mit italienischa Obstammung auf d Wejd kemma. De Liesl hod ois Vakaifarin im domois nei grinddn Kaufhaus vom Hermann Tietz (Hertie) garbad. Ihran Kinstlanama Karlstadt hod sa se vom Karl Marxstadt obgleidt. Der wor a Gsangshumorist aus Minga und wor oans vo de Vorbuida vom Karl Valentin. Sie hod im Zeidraum vo 1911 bis 1938 fest midm Karl Valentin zam garbad. In dera Zeid san an de 400 Sketche und Komedien enstandn. Sie wor mehr ois nur a Spuipardnarin in dem Duo. Sie is ehmfois a Ideengebarin fia de Sketche und Dialoge gwen. Danem hod sie am Karl Valentin a psychisch iba de Rundn ghoifn, wei dea a recht instabile und hypochodrische Vaolagung ghobd hod. Ihre gräßdn Erfoige hods während da Weimarer Republik (1919 bis 1933) ghobd. In da Nazizeid is na äha in Hindagrund dräddn. Ihran Durchbruch im Fuimmilieu hod des Duo 1923 mid dem Kuazfuim Mysterien
Da Jesus und seine Hawara is a Iwasetzung vo an Deu vom Neichn Testament ins Weanarische vom Teuschl Wolfgang, de wos 1971 aussakumman is. Da Titl kummt vo dem hea, weu da Jesus woahscheinli söwar an aramäischn Dialekt gredt hod. Zweng dem, und weu des weanarische Wuat „Hawara“ woahscheinli aus da oidn jidischn Biwesproch, und zwoa vom hebräischn „chawerim” (Freind) kummt, hod da Autor gmaant, das des passn dat. De wesantliche Grundlogn is des Markusevangelium, es san owar aa Stickln aus de aundan drei Evangelian drinnat. Hochdeitsch und Weanarisch stengan parallöö nebmaranaund; auf de grodn Seitn steht da hochdeitsche Text vo de Evangelian, auf de ungrodn de weanarische Iwasetzung. Da Autor had si d Sundazeichn gschengt, weul a gmaant hod, dass ma de vüün weanarischn Nasallaute eh net gscheid doastöön kau. Da Text is oft kaa weatliche Iwasetztung net, sundan da Inhoid is mit -noch da Meinung vo Kritika - deuweis aa recht harbe weanarische Schmäh umschriebm. Da Grund fia des is, das de Haundlung vo de Evangelian oft amoi unta d aafochn Leid spüüd, de aa woahscheinli domois kaa gschliffane Hochsproch net gredt haum. De Nauman vo de Leid und vo Laundschoftn aus da Biwe san owa net in
PHP steht für „PHP Hypertext Preprocessor“, uaspringli „Personal Home Page Tools“. Des is a Skriptsprach mit ana an C bzw. C++ oglehntn Syntax, die hauptsächlich zua Erstellung von dynamischn Webseitn oder Webanwendunga verwendet wird. PHP ist Open Source Softwäa des so vui hoast wia jeda kos vaändan. PHP is oigemein a Webseitn Programmiasproch, de af am Serva lafft und an den Clientn der die Webseitn afruaft gsend wird Des bringt a ganze menge zum oana kamma anfragn vo an Clientn beoban ohne das ma datn preisgem muss, wos bei Passwörtern un suwos ganz praktisch sai kann kann ma datnbank orientiert schreim, wos ganz praktisch is weil ma des leicht verwaltn kann un zum andern un am wichtigstn es macht die Webseitn dynamisch! Ma braucht oiso kan festn code, sondan der wird entweda automatisch erstäit oda aus na Datnbank zong. Beispuissweis Buidln kon ma generian lossn oder an oafachn Text... Der Text is aweng g'ändat un reduziat won un is ausm deitschn wikipedia 'S easchte PHP is erschiena am 8. Juni 1995 PHP 2.0.0 om 12. Novemba 1997 PHP 3.0.0, om 6. Juni 1998 PHP 4.0.0, om 22. Mai 2000 PHP 5.0.0, om 13. Juli 2004 PHP 5.1.0, om 24. Novemba
S' "Servus-Woid"-Programm is a Tradition in da Litaratur iaba Programmiersprachn. Do hoasts in deitsche Biacha "Hallo-Welt-Programm" und in de englischn "Hello-World-Program". S' is a oanfachs Programm, des den Text "Servus Woid" aufn Buidschirm schreibt. Ma ko damit zoang, was ma auf jedn Foi in da jeweilign Sproch bracht um iabahaupt a lauffähigs Programm zum schreim. Normalaweis stehts in am jedn Lehrbuach iabas Programmiern glei ganz am Ofang. S'wead a gern heagnumma um zum iabapriafn ob a Compiler oda Interpreter iabahaupt richtig funktioniad. De Tradition gehd aufn Kernighan Brian zruck, ders 1974 in am internen Handbuach iaba C bei Bell Laboratories gschribn hod. In da Effntlichkeit is aba eascht bekannt worn, ois da Kernighan Brian zsamad mit'm Ritchie Dennis as Buach The C Programming Language rausbracht hod. Do inna drin wurd de Schreibweis „hello, world“ vawendt. S' Servus-Woid-Programm ghead eingle a zum Liafaumfang vo a jedn Programmiersprach, do findt mas bei de Beispui-Quelltext. Wia ma an de Beispui sigt, is des manchmoi gor ned so oafach an Text aufn Buidschirm zbringa. Wobei des Beispui "Windows API" scho a bissal mera biet, do kriagt ma a richtigs Fensta, des ma umanandaschiam ko und Gress ändern ko ma a. .MODEL Small .STACK 100h
Da Landkroas Freing-Grofanau is da Landkroas vo Bayern, der am weidan im Ostn liegt. Er is direkt an da tschechischn und estareichischn Grenz. Er liegt im boarischn Regierungsbeziak Niedabayern. Geografisch gseng is da Kroas a Tei vom Boarischen Woid. Ca. 60 % vo da Flächn sand Woid. D' hechste Stoi im Landkreis Freing-Grofanau is da Rachel (1453 m), der wo nachm Arber sogor insgsamt da zwoathechste Berg vom ganzen Boarischen Woid is. Direkt am Rachel is a d'Quoin vo da Ilz, de in Bossa in d'Donau mindt. Bealasreit Duamaschbeng Ebbnschlog Freing Fürsteneck Groanad Grofanau Haidmü Schmiding Hoanau Innanzej Jandlsbrunn Mauth Neireichenau Neischenau Philippsreit Reahnbo Ringaloi Seimbuag Sankt Ouswoid-Rialhittn Schefwee Schembeag Spiaglau Woidkira Zeden Landkreis Wolfstein (Hrsg.): Der Landkreis Wolfstein, Freyung 1968. Der Landkreis Freyung-Grafenau(Hrsg.): Der Landkreis Freyung-Grafenau, Freyung 1982. Christian Binder, Geschichte des Landkreises Freyung-Grafenau, Freyung 2006, (Kreisarchiv Freyung-Grafenau). Paul Praxl: Geschichte des Landkreises Freyung-Grafenau, Freyung o. J. (Kreisarchiv Freyung-Grafenau). Commons: Landkroas Freing-Grofanau – Sammlung vo Buidl, Videos und Audiodateien Hoamseitn vum Landkroas Touristische Hoamseitn vum Landkroas Landkroas Freing-Grofanau: Woppmgschicht vom Haus der Bayerischen Geschichte
Motre in Oschttiroul isch a Öatschoft im Oschttirouler Isltol. Zu Motre keanen Eachtlen ven Felba bis in die Hüabm dazüa. Es lieg auf 975 Meta Heachn und es wohnent 4675 Leit sem (2016). Motre selber besteht aus 32 Fraktionen, do hetz da Inwohnazohl noch: Es Marktle Waia Hintaburg Gebichl Hüabm Klaunzaberg Geprossigg Zeidle Mous Ganz Koltnhaus Seibles Glunzaberg Mattaschberg Kienburg Feld Klausn Berg Gegrüabm Granewa Hintaegge Getaua Commons: Matrei in Osttirol – Oibum mit Buidl, Videos und Audiodateien Webseite der Gemeinde Gmoadatn vo Motre bei da Statistik Austria Aktuelle Nachrichten über Matrei Tourismusinformation Matrei in Osttirol
Zirich is de greaßte Stod vo da Schweiz und die Haptstod vom Kanton Zürich, Stod und Kanton hoaßen beide gleich. In da Stod lehm 396.027 Leid, im ganzen Kanton uma 1,3 Milliona. Die meisten Zuagroasten san Deitsche, gfoigt vo Italiener. Ma sogt, in Zürich is des Witschafdszentrum vo da Schweiz. A Studie hod ergebn, dass Zirich die Stod mit da hechsten Lehmsqualität auf dera Weid gwen is. Oba 2009 is damid gor gwen: Jetza is Wean de Stod mit da hechstn Lehmsqualität. Die Limmat fliaßt durch Zirich und laaft usm Zirichsee aussi, der mitten in der Stood liagt. Da Bahnhof is da greaßte von da Schweiz, und angeblich da am meisten benutzde von da ganzen Weid. De Leid redn untaranand Zürideitsch. Im Septemba hams as Knabenschiaßen, do wead da beste Schütze unter de junga Buam ausgschossen. Ende Aprü gibts as Sächseleitn, a oide traditionelle Zunftfeier, do wead da „Böög“, da symbolische Winta vabrennt und da Frühling ko kimma. Des greaßte Technofestl vo Eiropa steigt a do, de Streetparade. Des is jeds Joar und es kemma knapp oane Million Leid. In Summa hods no so einige Festl, z. B. des „el caliente“, a sidamerikanischs Festival, a des greaßte seinera Art in